Riis on Indias üks põhisööke. Nagu ma lugesin, siis Lõuna-Indias süüakse rohkem riisi, põhjas aga nisujahu. Jah, tõsi  on see, põhjas, kus meie oleme oma reisi veetnud süüakse köögiviljade ja muude kastmete kõrvale palju chappatisid ja tihti riisi ei tarvitatagi. Kahjuks ei ole mul kvaliteetset pilti erinevatest riisisortidest, aga erinevat riisi oleme me kohanud oma reisidel küll. Näiteks Dehraduni kandis kasvab pikateraline basmati riis, mis on ikka väga pika teraga, Assamis jällegi sõime väga pisikesi riisiterasid.